# A Magyar Köztársaság Alkotmánya

### A Wikipédiából, a szabad lexikonból.

A magyar alkotmány (hivatalos nevén A Magyar Köztársaság Alkotmánya) a Magyar Köztársaság alaptörvénye.

Az állam az alkotmányban szabályozza saját jogrendjét, az állampolgárok alapvető jogait és kötelezettségeit, meghatározza az államszervezetre vonatkozó alapvető szabályokat. Mivel az alkotmány az állam legmagasabb szintű törvénye, nem lehet ezzel ellentétes tartalmú jogszabályt alkotni. Magyarországon ennek betartásáról az Alkotmánybíróság gondoskodik.

A jelenleg is érvényes alkotmány eredeti szövegét az 1949. évi XX. törvényként 1949. augusztus 20-án fogadta el az Országgyűlés. 1989-ben a rendszerváltás által megváltozott államberendezkedéshez igazodva alapvető módosítások történtek a törvényben. Az Alkotmány módosítása 1989. október 23-án lépett hatályba „a többpártrendszert, a parlamenti demokráciát és a szociális piacgazdaságot megvalósító jogállamba való békés átmenet elősegítése érdekében”.

Az Alkotmány 15 fejezetből és 79 paragrafusból áll.

## [szerkesztés] Az Alkotmány fejezetei

  I. Általános rendelkezések
  II. Az Országgyűlés
  III. A köztársasági elnök
  IV. Az Alkotmánybíróság
  V. Az állampolgári jogok országgyűlési biztosa és a nemzeti és etnikai kisebbségi jogok országgyűlési biztosa
  VI. Az Állami Számvevőszék és a Magyar Nemzeti Bank
  VII. A kormány
  VIII. A fegyveres erők és a rendőrség
  IX. A helyi önkormányzatok
  X. A bírói szervezet
  XI. Az ügyészség
  XII. Alapvető jogok és kötelességek
  XIII. A választások alapelvei
  XIV. A Magyar Köztársaság fővárosa és nemzeti jelképei
  XV. Záró rendelkezések

## [szerkesztés] Az Alkotmány megváltoztatásának szabályai

Az Alkotmány megváltoztatásához, valamint az Alkotmányban meghatározott egyes döntések meghozatalához az országgyűlési képviselők kétharmadának a szavazata szükséges.

## [szerkesztés] Az Alkotmány módosításai

Az elmúlt években különböző okokból több módosítást végeztek az Alkotmány szövegén, például a NATO-hoz és az Európai Unióhoz történt csatlakozás kapcsán. A módosítások során több bekezdést és teljes paragrafust is töröltek illetve megváltoztattak, ezért az Alkotmányt egységes szerkezetben szokták kiadni. Elsősorban politikai érvek alapján már többször felvetődött az a gondolat, hogy új alkotmányra lenne szükség. Ezt támasztja alá az is, hogy az 1989-es alaptörvény a megalkotóinak a szándéka szerint csak ideiglenes alkotmány a rendszerváltás idejére, „hazánk új Alkotmányának elfogadásáig”.

## [szerkesztés] Külső hivatkozások

A témához kapcsolódó forrásszövegek a Wikiforrásban:
A Magyar Köztársaság Alkotmánya

- A jelenleg hatályos alkotmány
- Ügyvédi levél az alkotmányról
- Az 1949. évi alkotmány
- A 89-es alkotmánymódosítás
- Új magyar alkotmányozási törekvések

| Ez a jogi tárgyú lap még csak csonk (azaz erősen hiányos). Segíts te is, hogy igazi szócikk lehessen belőle!

A lap eredeti címe "http://hu.wikipedia.org../../../a/_/m/A_Magyar_K%C3%B6zt%C3%A1rsas%C3%A1g_Alkotm%C3%A1nya_243a.html"

Kategóriák: Csonkok (jog) | Csonkok 2005 márciusából | Magyarország politikája

##### Views

- Szócikk
- Vitalap
- Aktuális változat

##### Keresés